ระเบียบกรุงเทพมหานครระเบียบกรุงเทพมหานครว่าด้วยวิธีปฏิบัติตามกฎหมายว่าด้วยข้อมูลข่าวสารของราชการพ.ศ.๒๕๔๒-------------- เพื่อให้การบริหารการจัดระบบ การขอ การอนุญาตและการบริการข้อมูลข่าวสารของราชการที่อยู่ในความรับผิดชอบของกรุงเทพมหานครเป็นไปด้วยความเรียบร้อยรวดเร็วและมีประสิทธิภาพ อาศัยอำนาจตามความในมาตรา๔๙ แห่งพระราชบัญญัติระเบียบบริหารราชการกรุงเทพมหานคร พ.ศ. ๒๕๒๘ผู้ว่าราชการกรุงเทพมหานครจึงกำหนดระเบียบขึ้นไว้ ดังต่อไปนี้ ข้อ ๑ระเบียบนี้เรียกว่า "ระเบียบกรุงเทพมหานครว่าด้วยวิธีปฏิบัติตามกฎหมายว่าด้วยข้อมูลข่าวสารของราชการ พ.ศ. ๒๕๔๒" ข้อ ๒ระเบียบนี้ให้ใช้บังคับตั้งแต่วันประกาศเป็นต้นไป ข้อ ๓บรรดาระเบียบข้อบังคับ ประกาศหรือคำสั่งอื่นใดในส่วนที่ได้กำหนดไว้แล้วในระเบียบนี้ หรือซึ่งขัดหรือแย้งกับระเบียบนี้ให้ใช้ระเบียบนี้แทน ข้อ ๔ระเบียบนี้ให้ใช้บังคับแก่ข้าราชการและลูกจ้างของกรุงเทพมหานคร พนักงานและลูกจ้างพาณิชย์ของกรุงเทพมหานครเจ้าหน้าที่ของกรุงเทพมหานครรวมทั้งผู้ซึ่งปฏิบัติงานให้แก่กรุงเทพมหานคร ข้อ ๕ในระเบียบนี้ถ้าไม่ได้กำหนดไว้เป็นอย่างอื่น มาตราที่ระบุถึงหมายถึง มาตราตามพระราชบัญญัติข้อมูลข่าวสารของราชการ พ.ศ. ๒๕๔๐ ข้อ ๖ในระเบียบนี้ "ข้อมูลข่าวสาร"หมายความว่า สิ่งที่สื่อความหมายให้รู้เรื่องราว ข้อเท็จจริง ข้อมูลใดๆทั้งที่เป็นข้อมูลข่าวสารของราชการและข้อมูลข่าวสารส่วนบุคคลตามกฎหมายว่าด้วยข้อมูลข่าวสารของราชการที่อยู่ในความครอบครองหรือควบคุมดูแลของกรุงเทพมหานคร "ข้อมูลข่าวสารของราชการ"หมายความว่า ข้อมูลข่าวสารที่เป็นข้อมูลข่าวสารของราชการตามกฎหมายว่าด้วยข้อมูลข่าวสารของราชการที่อยู่ในความครอบครองหรือควบคุมดูแลของกรุงเทพมหานคร "ข้อมูลข่าวสารส่วนบุคคล"หมายความว่า ข้อมูลข่าวสารที่เป็นข้อมูลข่าวสารส่วนบุคคลตามกฎหมายว่าด้วยข้อมูลข่าวสารของราชการที่อยู่ในความในความครอบครองหรือควบคุมดูแลของกรุงเทพมหานคร "หน่วยงาน"หมายความว่า หน่วยงานตามกฎหมายว่าด้วยระเบียบบริหารราชการกรุงเทพมหานครและให้หมายความรวมถึงส่วนราชการระดับกองในสังกัดสำนักปลัดกรุงเทพมหานครและการพาณิชย์ของกรุงเทพมหานคร "เจ้าหน้าที่"หมายความว่า ผู้ซึ่งปฏิบัติงานให้แก่กรุงเทพมหานคร "คณะกรรมการ"หมายความว่า คณะกรรมการข้อมูลข่าวสารของราชการตามกฎหมายว่าด้วยข้อมูลข่าวสารของราชการ ข้อ ๗ข้อมูลข่าวสารที่หน่วยงานดำเนินการตามกฎหมายว่าด้วยข้อมูลข่าวสารของราชการ อาจแยกได้เป็น ๒ ประเภท คือ ๗.๑ ข้อมูลข่าวสารของราชการซึ่งต้องดำเนินการดังนี้ ๗.๑.๑ข้อมูลข่าวสารของราชการที่ต้องลงพิมพ์ในราชกิจจานุเบกษา ตามมาตรา ๗ ๗.๑.๒ข้อมูลข่าวสารของราชการที่ต้องจัดเตรียมไว้ในสถานที่ติดต่อให้ประชาชนเช้าตรวจดูตามมาตรา ๙โดยหน่วยงานต้องตรวจสอบว่าไม่ใช่ข้อมูลข่าวสารของราชการที่ต้องห้ามมิให้เปิดเผยและต้องจัดในรูปที่ประชาชนเข้าตรวจดูได้ ๗.๑.๓ข้อมูลข่าวสารของราชการที่ประชาชนอาจขอได้ตามมาตรา ๑๑ โดยเป็นข้อมูลที่หน่วยงานไม่ต้องจัดไว้ในสถานที่ติดต่อแต่เมื่อประชาชนร้องขอหน่วยงานต้องตรวจสอบคำขอว่าเป็นข้อมูลข่าวสารที่อาจจัดให้ได้หรือไม่ ข้อมูลข่าวสารของราชการที่เปิดเผยตามมาตรา๗ และมาตรา ๙ ดังกล่าวหากมีกฎหมายเฉพาะกำหนดให้มีการเปิดเผยหรือเผยแพร่ด้วยวิธีการอย่างอื่นให้หน่วยงานปฏิบัติตามกฎหมายเฉพาะเรื่องนั้นด้วย ๗.๒ ข้อมูลข่าวสารส่วนบุคคล ข้อ ๘ให้มีคณะกรรมการบริหารข้อมูลข่าวสารของกรุงเทพมหานคร เรียกโดยย่อว่า"กข. กทม." ประกอบด้วยรองปลัดกรุงเทพมหานครที่ปลัดกรุงเทพมหานครมอบหมายเป็นประธานกรรมการ ที่ปรึกษากฎหมายกรุงเทพมหานครผู้อำนวยการสำนักนโยบายและแผนกรุงเทพมหานคร ผู้อำนวยการสำนักการคลังผู้อำนวยการสำนักนโยบายและแผนกรุงเทพมหานคร ผู้อำนวยการสำนักการคลัง หัวหน้าสำนักงานคณะกรรมการข้าราชการกรุงเทพมหานครเลขานุการสภากรุงเทพมหานคร หัวหน้าสำนักเลขานุการผู้ว่าราชการกรุงเทพมหานครผู้อำนวยการกองการเจ้าหน้าที่ สำนักปลัดกรุงเทพมหานคร ผู้อำนวยการกองปกครองและทะเบียนสำนักปลัดกรุงเทพมหานคร ผู้อำนวยการกองประชาสัมพันธ์ สำนักปลัดกรุงเทพมหานคร เป็นกรรมการโดยมีผู้อำนวยการกองกลาง สำนักปลัดกรุงเทพมหานครเป็นกรรมการและเลขานุการและหัวหน้าฝ่ายบริหารงานทั่วไป กองกลาง สำนักปลัดกรุงเทพมหานคร เป็นกรรมการและผู้ช่วยเลขานุการ ข้อ ๙กข. กทม. มีอำนาจหน้าที่ ดังต่อไปนี้ ๙.๑ กำกับ เร่งรัดและติดตามดูแลให้หน่วยงานดำเนินการให้เป็นไปตามระเบียบและกฎหมายว่าด้วยข้อมูลข่าวสารของราชการ ๙.๒ เสนอนโยบายหรือมาตรการและหลักเกณฑ์ เกี่ยวกับการบริหารการจัดระบบการขอ การอนุญาตและการบริการข้อมูลข่าวสาร ๙.๓ให้คำแนะนำเสนอความเห็นเกี่ยวกับข้อมูลข่าวสารที่ลงพิมพ์ในราชกิจจานุเบกษารวมทั้งการจัดพิมพ์และเผยแพร่ ๙.๔ให้คำแนะนำหรือเสนอความคิดเห็นเกี่ยวกับหลักเกณฑ์การพิจารณาประเภทข้อมูลข่าวสารที่ไม่ต้องเปิดเผยหรือข้อมูลข่าวสารที่เป็นความรับผิดลับของราชการ ๙.๕ให้คำแนะนำหรือเสนอความคิดเห็นเกี่ยวกับประเภทข้อมูลข่าวสารที่ควรจัดเก็บไว้ที่กรุงเทพมหานคร หรือส่งไปหอจดหมายเหตุแห่งชาติกรมศิลปากรหรือหน่วยงานของรัฐแห่งอื่นที่กำหนดในพระราชกฤษฎีกาตามกฎหมายว่าด้วยข้อมูลข่าวสารของราชการ ๙.๖ให้คำแนะนำหรือเสนอความเห็นเกี่ยวกับการเชื่อมโยงข้อมูลข่าวสารกับส่วนราชการและเอกชน ๙.๗ให้คำแนะนำหรือเสนอความเห็นเกี่ยวกับการเชื่อมโยงข้อมูลข่าวสารกับส่วนราชการและเอกชน ๙.๘ ให้คำแนะนำหรือเสนอความเห็น ในกรณีที่มีปัญหาและอุปสรรคเกี่ยวกับการดำเนินการตามระเบียบนี้ ๙.๙แต่งตั้งคณะอนุกรรมการหรือคณะทำงานเพื่อพิจารณาหรือดำเนินการเรื่องใดๆตามที่ กข. กทม. เห็นสมควร ๙.๑๐ เชิญบุคคลใดๆมาสอบถามหรือแสดงความเห็นเกี่ยวกับข้อมูลข่าวสาร ๙.๑๑ ดำเนินการอื่นใดตามที่กำหนดไว้ในระเบียบนี้หรือตามที่ผู้ว่าราชการกรุงเทพมหานครหรือปลัดกรุงเทพมหานครมอบหมาย ข้อ ๑๐ การประชุม กข. กทม.ต้องมีกรรมการมาประชุมไม่น้อยกว่ากึ่งหนึ่งของกรรมการทั้งหมด จึงเป็นองค์ประชุม ในการประชุมกข. กทม. ถ้าประธานไม่มาประชุมหรือไม่อยู่ในที่ประชุมหรือไม่สามารถปฏิบัติหน้าที่ได้ให้ที่ประชุมเลือกกรรมการคนหนึ่งเป็นประธานในที่ประชุม การวินิจฉัยชี้ขาดให้ถือเสียงข้างมากกรรมการคนหนึ่งให้มีเสียงหนึ่งในการลงคะแนน ถ้าคะแนนเสียงเท่ากันให้ประธานในที่ประชุมออกเสียงเพิ่มขึ้นอีกเสียงหนึ่งเป็นเสียงชี้ขาด ข้อ ๑๑ ให้นำความในข้อ ๑๐ มาใช้บังคับกับการประชุมของคณะอนุกรรมการและคณะทำงาน ที่ กข. กทม. ตั้งขึ้นโดยอนุโลม ข้อ ๑๒ข้อมูลข่าวสารที่หน่วยงานต้องจัดทำและดำเนินการเพื่อลงพิมพ์ในราชกิจจานุเบกษา ตามมาตรา ๗ ๑๒.๑ โครงสร้างและการจัดองค์กรของหน่วยงานในการดำเนินงาน ๑๒.๒สรุปอำนาจหน้าที่ที่สำคัญและวิธีการดำเนินงานของหน่วยงาน ๑๒.๓สถานที่ติดต่อเพื่อขอรับข้อมูลข่าวสารหรือคำแนะนำในการติดต่อกับหน่วยงาน ๑๒.๔ ข้อบังคับ คำสั่ง หนังสือเวียน ระเบียบแบบแผน ประกาศ นโยบายหรือการตีความ ของกรุงเทพมหานครหรือหน่วยงานนั้น ทั้งนี้ต้องเป็นข้อมูลข่าวสารที่กรุงเทพมหานคร หน่วยงานหรือพนักงานเจ้าหน้าที่ตามกฎหมายจัดให้มีขึ้นโดยมีสภาพอย่างกฎเพื่อให้มีผลเป็นการทั่วไปแก่เอกชนที่เกี่ยวข้อง เช่น ใช้เป็นหลักเกณฑ์สำหรับถือปฏิบัติเป็นต้น หากยังไม่ได้มีการลงพิมพ์ในราชกิจจานุเบกษาหน่วยงานจะนำมาใช้บังคับในทางที่ไม่เป็นคุณแก่ผู้ใดไม่ได้เว้นแต่ผู้นั้นจะได้รู้ถึงข้อมูลข่าวสารนั้นตามความเป็นจริงมาก่อนแล้วเป็นเวลาพอสมควร ๑๒.๕ ข้อมูลข่าวสารตามที่คณะกรรมการกำหนด ให้หน่วยงานจัดส่งข้อมูลข่าวสารตามข้อนี้ให้กองกลางสำนักปลัดกรุงเทพมหานครเพื่อดำเนินการลงพิมพ์ในราชกิจจานุเบกษา ข้อมูลข่าวสารใดที่ได้มีการจัดพิมพ์เผยแพร่ตามจำนวนพอสมควรแล้วและมีการลงพิมพ์ในราชกิจจานุเบกษาโดยอ้างอิงถึงสิ่งพิมพ์นั้นหน่วยงานไม่ต้องดำเนินการลงพิมพ์ในราชกิจจานุเบกษาอีก ให้กองกลางสำนักปลัดกรุงเทพมหานคร พิจารณาว่าข้อมูลข่าวสารใดตามข้อนี้ที่สมควรขายหรือจำหน่ายจ่ายแจกแก่ส่วนราชการหรือแก่ประชาชนแล้วเสนอปลัดกรุงเทพมหานครเพื่อพิจารณาสั่งการ ข้อ ๑๓ ข้อมูลข่าวสารที่หน่วยงานต้องจัดไว้ให้ประชาชนตรวจดูตามมาตรา ๙ให้หน่วยงานดำเนินการดังนี้ ๑๓.๑ จัดให้มีเจ้าหน้าที่เพื่อควบคุมดูแลจัดระบบ จัดเก็บและรับเรื่องจากประชาชนที่จะขอข้อมูลข่าวสาร ทั้งนี้ให้หน่วยงานพิจารณาว่าสมควรจะจัดให้มีเจ้าหน้าที่รับผิดชอบดูแลในเรื่องนี้โดยเฉพาะหรือให้เจ้าหน้าที่ที่รับผิดชอบงานอื่นให้มาทำหน้าที่ในส่วนนี้ด้วย โดยให้หน่วยงานพิจารณาดำเนินการโดยคำนึงถึงความประหยัดแต่ต้องมีประสิทธิภาพและต้องไม่ให้มีผลกระทบต่องานในหน้าที่ของหน่วยงานด้วย ๑๓.๒สถานที่ติดต่อเพื่อให้ส่วนราชการและประชาชนเข้าตรวจดู ศึกษา ค้นคว้า และขอข้อมูลข่าวสาร หรือคำแนะนำ มีดังนี้ ๑๓.๒.๑ สำนักงานเลขานุการสภากรุงเทพมหานครได้แก่ ฝ่ายบริหารงานทั่วไป ๑๓.๒.๒สำนักงานเลขานุการผู้ว่าราชการกรุงเทพมหานคร ได้แก่ ฝ่ายบริหารงานทั่วไป ๑๓.๒.๓สำนักงานคณะกรรมการข้าราชการกรุงเทพมหานคร ได้แก่ สำนักงานเลขานุการ ๑๓.๒.๔สำนักปลัดกรุงเทพมหานคร ได้แก่ กองกลาง ๑๓.๒.๕ สำนัก ได้แก่สำนักงานเลขานุการ ๑๔.๒.๖ สำนักงานเขต ได้แก่ฝ่ายปกครอง ๑๔.๒.๗การพาณิชย์ของกรุงเทพมหานคร ได้แก่ กองกลาง ในสังกัดสำนักงานการพาณิชย์นั้น ๑๔.๒.๘สถานที่ติดต่ออื่นตามที่ปลัดกรุงเทพมหานครกำหนด กรณีหน่วยงานเห็นสมควรจัดสถานที่อื่นเป็นสถานที่ติดต่อตามข้อนี้ให้เสนอปลัดกรุงเทพมหานครพิจารณาอนุมัติ ๑๓.๓ ให้หน่วยงานพิจารณาตรวจสอบว่าข้อมูลข่าวสารตามข้อนี้มีส่วนใดที่ต้องห้ามมิให้เปิดเผยตามมาตรา ๑๔ และมาตรา ๑๕ หรือไม่หากมีให้ลบหรือตัดทอนหรือทำด้วยประการใดในข้อมูลข่าวสารที่จัดไว้ในสถานที่ติดต่อดังกล่าวเพื่อไม่ให้มีการเปิดเผยข้อมูลข่าวสารส่วนนั้น ๑๓.๔ให้หัวหน่วยงานหรือข้าราชการกรุงเทพมหานครที่หัวหน้าหน่วยงานมอบหมาย เป็นผู้มีอำนาจพิจารณาอนุญาตให้ข้อมูลข่าวสารแก่ผู้ขอโดยให้คิดค่าธรรมเนียมตามที่กรุงเทพมหานครกำหนด โดยความเห็นชอบของคณะกรรมการ ให้ข้าราชการกรุงเทพมหานครสามัญซึ่งดำรงตำแหน่งตั้งแต่ระดับ๒ ขึ้นไปที่หัวหน้าหน่วยงานมอบหมายเป็นผู้ลงนามรับรองความถูกต้องของข้อมูลข่าวสาร ๑๓.๕ให้หน่วยงานสำเนาข้อมูลข่าวสารนี้พร้อมรับรองความถูกต้องและดำเนินการจัดทำบัญชีเอกสารตามแนบท้ายระเบียบส่งให้แก่กองกลางสำนักปลัดกรุงเทพมหานคร และหรือหน่วยงานอื่นตามที่ปลัดกรุงเทพมหานครกำหนด ให้กองกลางสำนักปลัดกรุงเทพมหานคร และสถานที่ติดต่ออื่นตามที่ปลัดกรุงเทพมหานครกำหนดทำหน้าที่ศูนย์ข้อมูลข่าวสารกลางของกรุงเทพมหานครและเป็นสถานที่ติดต่อให้บริการข้อมูลข่าวสารตามมาตรา ๙ ของทุกหน่วยงานรวมทั้งให้จัดบริการการค้นข้อมูลข่าวสารที่ลงพิมพ์ในราชกิจจานุเบกษาด้วย และให้กองประชาสัมพันธ์สำนักปลัดกรุงเทพมหานคร ร่วมกับสำนักนโยบายและแผนกรุงเทพมหานครจัดทำดัชนีและบัญชีข้อมูลข่าวสารของกรุงเทพมหานครทั้งหมด โดยใช้โปรแกรมคอมพิวเตอร์เพื่อให้สามารถค้นหาข้อมูลข่าวสารตามมาตรา ๗ และมาตรา ๙ ว่ามีเรื่องใดและอาจค้นหาได้ที่หน่วยงานไหน นอกจากที่กองกลางสำนักปลัดกรุงเทพมหานคร บุคคลใดไม่ว่าจะมีส่วนได้เสียหรือเกี่ยวข้องหรือไม่ก็ตามย่อมมีสิทธิเข้าตรวจดูขอสำเนาหรือขอสำเนาที่มีคำรับรองถูกต้องได้โดยต้องยื่นคำร้องตามแนบท้ายระเบียบนี้และต้องเสียค่าธรรมเนียมตามที่กรุงเทพมหานครกำหนดโดยความเห็นชอบของคณะกรรมการสำหรับคนต่างด้าวจะมีสิทธิแค่ไหนเพียงใดให้เป็นไปตากฎกระทรวงที่ออกตามความในกฎหมายว่าด้วยข้อมูลข่าวสารของราชการ ข้อ ๑๔นอกจากข้อมูลข่าวสารที่ลงพิมพ์ในราชกิจจานุเบกษาตามที่กำหนดในข้อ๑๒และข้อมูลข่าวสารที่จัดให้ประชาชนเข้าตรวจดูตามข้อ ๑๓หน่วยงานของรัฐแห่งอื่นและประชาชนอาจขอข้อมูลข่าวสารอื่นใดตามมาตรา ๑๑ซึ่งไม่ใช่ข้อมูลข่าวสารที่จัดไว้ในสถานที่ติดต่อตามข้อ ๑๓ ให้ผู้ขอกรอกรายการในคำร้องตามแบบท้ายระเบียบนี้ ให้หัวหน้าหน่วยงานหรือข้าราชการกรุงเทพมหานครที่ดำรงตำแหน่งไม่ต่ำกว่าระดับ๗ ซึ่งหัวหน้าหน่วยงาน มอบหมายเป็นผู้พิจารณาว่าสมควรจัดข้อมูลข่าวสารดังกล่าวให้ผู้ขอหรือไม่โดยพิจารณาสั่งไม่เปิดเผยและแจ้งผู้ขอโดยเร็วพร้อมระบุเหตุผลรายละเอียดที่จำเป็นหากเป็นกรณีดังต่อไปนี้ (๑) เป็นข้อมูลข่าวสารมาตรา ๑๔ หรือ มาตรา ๑๕ (๒) ผู้ขอได้ขอจำนวนหรือโดยไม่มีเหตุอันสมควร (๓)ข้อมูลข่าวสารนั้นอยู่ในสภาพที่พร้อมจะให้ได้ เนื่องจากต้องมีการดำเนินการวิเคราะห์หรืออื่นใดตามมาตรา ๑๑ วรรคสาม เว้นแต่หน่วยงานเห็นว่ากรณีที่ขอนั้นมิใช่การแสวงหาผลประโยชน์ทางการค้าและเป็นเรื่องที่จำเป็นเพื่อปกป้องสิทธิเสรีภาพสำหรับผู้นั้นหรือเป็นเรื่องที่จะเป็นประโยชน์แก่สาธารณะก็อาจจัดหาข้อมูลข่าวสารนั้นให้ผู้ขอหรือเป็นกรณีที่หน่วยงานเห็นว่าเป็นการสอดคล้องกับอำนาจหน้าที่ของหน่วยงานหรือของกรุงเทพมหานครหรือการเป็นพนักงานเจ้าหน้าที่ตามกฎหมาย ก็อาจจัดหาข้อมูลให้ได้เช่นกัน ถ้าข้อมูลข่าวสารนั้นไม่อยู่ในความรับผิดชอบชอบของหน่วยงานให้หน่วยงานตรวจสอบว่าอยู่ในความรับผิดชอบของหน่วยงานของรัฐแห่งอื่นใดกรณีที่เป็นข้อมูลข่าวสารในความรับผิดชอบของกรุงเทพมหานครให้แจ้งผู้ขอไปติดต่อที่หน่วยงานหรือกองกลาง สำนักปลัดกรุงเทพมหานคร แต่กรณีที่เป็นข้อมูลข่าวสารในในความรับผิดชอบของหน่วยงานของรัฐแห่งอื่นให้หน่วยงานแจ้งผู้ขอไปติดต่อหน่วยงานของรัฐแห่งอื่นนั้นถ้าหน่วยงานเห็นว่าข้อมูลข่าวสารที่มีคำขอ เป็นข้อมูลข่าวสารที่จัดทำโดยหน่วยงานของรัฐแห่งอื่นและได้ระบุห้ามการเปิดเผยไว้ตามระเบียบที่ออกตามมาตรา ๑๖ ให้หน่วยงานส่งคำขอไปยังหน่วยงายของรัฐผู้จัดทำข้อมูลข่าวสารนั้นเพื่อพิจารณามีคำสั่งต่อไป กรณีที่หน่วยงานเห็นว่าอาจจัดข้อมูลข่าวสารให้ผู้ขอได้แต่ข้อมูลข่าวสารนั้นมีสภาพที่อาจบุสลายง่ายและเห็นสมควรขยายเวลาในการจัดหาข้อมูลให้ผู้ขอ ให้ทำหนังสือแจ้งผู้ขอโดยเร็ว ข้อ ๑๕ กรณีที่หน่วยงานเห็นว่าการเปิดเผยข้อมูลข่าวสารของราชการอาจกระทบถึงประโยชน์ได้เสียของผู้ใดให้หัวหน้าหน่วยงานแจ้งให้ผู้นั้นเสนอคำคัดค้านภายในเวลาที่กำหนด ซึ่งต้องไม่น้อยกว่าสิบห้าวันนับแต่วันที่ได้รับหนังสือ ข้อ ๑๖ ให้หน่วยงานตรวจสอบข้อมูลข่าวสารที่อยู่ในความรับผิดชอบว่าข้อมูลข่าวสารประเภทใด ที่ไม่อาจเปิดเผยได้ตามมาตรา ๑๔ และมาตรา ๑๕โดยหากเรื่องใดที่อาจทำเป็นบัญชีไว้ได้ให้จัดทำบัญชีเป็นเรื่องลับเก็บไว้ที่หน่วยงานโดยให้จัดส่งสำเนาบัญชีให้กองกลางสำนักปลัดกรุงเทพมหานคร หากหน่วยงานเห็นว่าข้อมูลข่าวสารใดแม้เป็นข้อมูลข่าวสารตามมาตรา ๑๕ แต่สมควรเปิดเผยตามมาตรา ๒๐ ให้หน่วยงานทำเรื่องเสนอ กข. กทม.พิจารณาก่อนเปิดเผย ข้อ ๑๗ ให้หน่วยงานจัดระบบข้อมูลข่าวสารส่วนบุคคลตามหลักเกณฑ์ที่กำหนดในมาตรา ๒๓ ดังนี้ ๑๗.๑ ต้องจัดให้มีระบบข้อมูลข่าวสารส่วนบุคคลเพียงเท่าที่เกี่ยวข้องและจำเป็นเพื่อการดำเนินงานของหน่วยงานหรือของกรุงเทพมหานครให้สำเร็จตามวัตถุประสงค์เท่านั้นและยกเลิกการจัดให้มีระบบดังกล่าวเมื่อหมดความจำเป็น ๑๗.๒พยายามเก็บข้อมูลข่าวสารโดยตรงจาเจ้าของข้อมูล โดยเฉพาะอย่างยิ่งในกรณีที่จะกระทบถึงประโยชน์ได้เสียโดยตรงของบุคคลนั้น ๑๗.๓จัดให้มีการพิมพ์ในราชกิจจานุเบกษาและตรวจสอบแก้ไขให้ถูกต้องอยู่เสมอเกี่ยวกับสิ่งดังต่อไปนี้ ๑๗.๓.๑ประเภทของบุคคลที่มีการเก็บข้อมูลไว้ ๑๗.๓.๒ประเภทของระบบข้อมูลข่าวสารส่วนบุคคล ๑๗.๓.๓ ลักษณะการใช้ข้อมูลตามปกติ ๑๗.๓.๔วิธีการตรวจดูข้อมูลข่าวสารของเจ้าของข้อมูล ๑๗.๓.๕วิธีการให้แก้ไขเปลี่ยนแปลงข้อมูล ๑๗.๓.๖ แหล่งที่มาของข้อมูล ๑๗.๔ตรวจสอบแก้ไขข้อมูลข่าวสารส่วนบุคคลในความรับผิดชอบให้ถูกต้องอยู่เสมอ ๑๗.๕จัดระบบรักษาความปลอดภัยให้แก่ระบบข้อมูลข่าวสารส่วนบุคคลตามความเหมาะสมเพื่อป้องกันมิให้มีการนำไปใช้โดยไม่เหมาะสมหรือเป็นผลร้ายต่อเจ้าของข้อมูล ในกรณีที่เก็บข้อมูลข่าวสารโดยตรงจากเจ้าของข้อมูลให้หน่วยงานแจ้งให้เจ้าของข้อมูลทราบล่วงหน้าหรือพร้อมกับการขอข้อมูลถึงประสงค์ที่จะนำข้อมูลมาใช้ลักษณะการใช้ข้อมูลตามปกติและกรณีที่ขอข้อมูลนั้นเป็นกรณีที่อาจให้ข้อมูลได้โดยความสมัครใจหรือเป็นกรณีที่มีกฎหมายบังคับ หน่วยงานต้องแจ้งให้เจ้าของข้อมูลทราบในกรณีมีการให้จัดส่งข้อมูลข่าวสารส่วนบุคคลไปยังที่ใดซึ่งจะเป็นผลให้บุคคลทั่วไปทราบข้อมูลข่าวสารนั้นได้ เว้นแต่เป็นไปลักษณะการใช้ข้อมูลตามปกติ ข้อ ๑๘หน่วยงานจะเปิดเผยข้อมูลข่าวสารส่วนบุคคลที่อยู่ในความควบคุมดูแลของตนต่อหน่วยงานของรัฐแห่งอื่นหรือผู้อื่นโดยปราศจากความยินยอมเป็นหนังสือของเจ้าของข้อมูลที่ให้ไว้ล่วงหน้าหรือในขณะนั้นมิได้เว้นแต่เป็นการเปิดเผยตามมาตรา ๒๔ ดังต่อไปนี้ ๑๘.๑ต่อเจ้าหน้าที่ในหน่วยงานของตนเพื่อการนำไปใช้ตามอำนาจหน้าที่ของหน่วยงานหรือของกรุงเทพมหานคร ๑๘.๒เป็นการใช้ข้อมูลตามปกติภายในวัตถุประสงค์ของการจัดให้มีระบบข้อมูลข่าวสารส่วนบุคคลนั้น ๑๘.๓ต่อหน่วยงานหรือหน่วยงานของรัฐที่ทำงานด้วยการวางแผนหรือการสถิติหรือสำมะโนต่างๆซึ่งมีหน้าที่ต้องรักษาข้อมูลข่าวสารส่วนบุคคลไว้ไม่ให้เปิดเผยต่อไปยังผู้อื่น ๑๘.๔เป็นการให้เพื่อประโยชน์ในการศึกษาวิจัยโดยไม่ระบุชื่อหรือส่วนที่ทำให้รู้ว่าเป็นข้อมูลข่าวสารส่วนบุคคลที่เกี่ยวกับบุคคลใด ๑๘.๕ ต่อหอจดหมายแหตุแห่งชาติ กรมศิลปากรหรือหน่วยงานอื่นของรัฐตามมาตรา ๒๖ วรรคหนึ่ง เพื่อการตรวจดูคุณค่าในการเก็บรักษา ๑๘.๖ต่อเจ้าหน้าที่ของรัฐเพื่อการป้องกันฝ่าฝืนหรือไม่ปฏิบัติตามกฎหมาย การสืบสวน หรือการฟ้องร้องคดี ไม่ว่าเป็นคดีประเภทใดก็ตาม ๑๘.๗เป็นการให้ซึ่งจำเป็นเพื่อการป้องกันหรือระงับอันตรายต่อชีวิตหรือสุขภาพของบุคคล ๑๘.๘ต่อศาลและเจ้าหน้าที่ของรัฐหรือหน่วยงานของรัฐหรือบุคคลที่มีอำนาจตามกฎหมายที่จะขอข้อเท็จจริงดังกล่าว ๑๘.๙ กรณีอื่นตามที่กำหนดในพระราชกฤษฎีกา การเปิดข้อมูลข่าวสารส่วนบุคคล๑๘.๓ ๑๘.๔ ๑๘.๕ ๑๘.๖ ๑๘.๗ ๑๘.๘ และ ๑๘.๙ให้มีการจัดทำบัญชีแสดงการเปิดเผยกำกับไว้กับข้อมูลข่าวสารนั้นตามหลักเกณฑ์และวิธีการที่กำหนดในกฎกระทรวงที่ออกตามความในกฎหมายว่าด้วยข้อมูลข่าวสารของราชการ ข้อ ๑๙บุคคลย่อมมีสิทธิที่จะได้รู้ถึงข้อมูลข่าวสารส่วนบุคคลที่เกี่ยวกับตนและเมื่อบุคคลนั้นมีคำขอเป็นหนังสือให้หน่วยงานที่ควบคุมดูแลข้อมูลข่าวสารส่วนบุคคลนั้น จัดให้บุคคลนั้น หรือผู้กระทำการแทนบุคคลนั้นได้ตรวจดูหรือได้รับสำเนาข้อมูลข่าวสารส่วนบุคคลส่วนที่เกี่ยวกับบุคคลนั้น เว้นแต่เป็นข้อมูลข่าวสารที่ไม่ต้องเปิดเผยตามมาตรา ๑๔หรือข้อมูลข่าวสารที่อาจมีคำสั่งมิให้เปิดเผยตามมาตรา ๑๕ บุคคลใดไม่ว่าจะมีส่วนเกี่ยวข้องหรือไม่ก็ตามย่อมมีสิทธิเข้าตรวจดูขอสำเนาหรือขอสำเนาที่มีคำรับรองถูกต้องของข้อมูลข่าวสารส่วนบุคคลได้เว้นแต่เป็นข้อมูลข่าวสารตามมาตรา ๑๔ และมาตรา ๑๕และต้องได้รับความยินยอมเป็นหนังสือจากเจ้าของข้อมูลนั้นที่ให้ไว้ล่วงหน้าหรือในขณะนั้น เว้นแต่เป็นกรณีตามที่กำหนดในข้อ ๑๘ ให้หน่วยงานพิจารณาตรวจสอบว่าข้อมูลข่าวสารตามข้อนี้มีส่วนใดที่ต้องห้ามมิให้เปิดเผยตามมาตรา ๑๔ และมาตรา ๑๕ หรือไม่ หากมีให้ลบหรือตัดทอนหรือทำด้วยประการใดในข้อมูลข่าวสารที่จัดไว้ในสถานที่ติดต่อดังกล่าวเพื่อไม่ให้มีการเปิดเผยข้อมูลข่าวสารส่วนนั้น บุคคลที่ต้องการตรวจดูขอสำเนาหรือขอสำเนาที่มีคำรับรองถูกต้องของข้อมูลข่าวสารส่วนบุคคล ให้ยื่นคำร้องตามแบบท้ายระเบียบนี้และต้องเสียค่าธรรมเนียมตามอัตราที่กรุงเทพมหานครกำหนด การเปิดเผยรายงานการแพทย์ที่เกี่ยวกับบุคคลใดถ้ากรณีมีเหตุอันควรหน่วยงานจะเปิดเผยต่อเฉพาะแพทย์ที่บุคคลนั้นมอบหมายก็ได้ ข้อ ๒๐ การเปิดเผยข้อมูลข่าวสารส่วนบุคคล ตามหลักเกณฑ์และเงื่อนไข กรณีการขอแก้ไขข้อมูลข่าวสารส่วนบุคคลตามมาตรา๒๕ ให้หน่วยงานทำเรื่องเสนอปลัดกรุงเทพมหานครเพื่อพิจารณาสั่งการเว้นแต่กรณีนั้นมีกฎหมายเฉพาะเรื่องกำหนดหลักเกณฑ์ วิธีการและเงื่อนไขในการแก้ไขข้อมูลไว้เป็นอย่างอื่น ข้อ ๒๑ข้อมูลข่าวสารของราชการที่กรุงเทพมหานครไม่ประสงค์จะเก็บรักษาหรือมีอายุครบกำหนดคือข้อมูลข่าวสารของราชการตามมาตรา ๑๔ เมื่อครบ๗๕ ปี และข้อมูลข่าวสารของราชการตามมาตรา ๑๕ เมื่อครบ ๒๐ ปีนับแต่วันที่เสร็จสิ้นการจัดให้มี่ข้อมูลข่าวสารนั้น ให้หน่วยงานเสนอปลัดกรุงเทพมหานครเพื่อพิจารณาส่งมอบให้แก่หอจดหมายเหตุแห่งชาติกรมศิลปากรหรือหน่วยงานของรัฐแห่งอื่นตามที่กำหนดในพระราชกฤษฎีกาเพื่อคัดเลือกไว้ให้ประชาชนได้ศึกษาค้นคว้า เว้นแต่ในกรณีดังตอไปนี้ (๑)หน่วยงานเห็นว่ายังจำเป็นต้องเก็บรักษาข้อมูลข่าวสารของราชการไว้เอง เพื่อประโยชน์ในการใช้สอยโดยต้องจัดเก็บและจัดให้ประชาชนได้ศึกษาค้นคว้าตามที่จะตกลงกับหอจดหมายเหตุแห่งชาติ กราศิลปากร (๒)หน่วยงานเห็นว่าข้อมูลข่าวสารของของราชการนั้น ยังไม่ควรเปิดเผยโดยมีคำสั่งขยายเวลากำกับไว้เป็นการเฉพาะรายคำสั่งการขยายเวลานั้นให้กำหนดระยะเวลาไว้ด้วย แต่จะกำหนดเกินคราวละห้าปีไม่ได้ ถ้าหน่วยงานเห็นว่าข้อมูลข่าวสารตามข้อนี้เรื่องใดที่สมควรขยายเวลาในการจัดเก็บตาม (๑) และ (๒)ให้เสนอปลัดกรุงเทพมหานครเพื่อพิจารณาสั่งการก่อนครบกำหนดที่จะต้องส่งมอบให้แก่หอจดหมายเหตุแห่งชาติ กรมศิลปากร บทบัญญัติในข้อนี้ไม่ใช่บังคับกับข้อมูลข่าวสารของราชการตามที่คณะรัฐมนตรีออกระเบียบกำหนดให้หน่วยงานของรัฐหรือเจ้าหน้าที่ของรัฐจะต้องทำลายหรืออาจทำลายได้โดยไม่ต้องเก็บรักษา ข้อ ๒๒ กรณีหน่วยงานยังไม่ได้จัดทำข้อมูลข่าวสารตามมาตรา ๗ และมาตรา ๙ซึ่งกำหนดไว้ในระเบียบข้อ ๑๒ และข้อ ๑๓ให้หน่วยงานดำเนินการ ดังนี้ (๑) กรณีข้อมูลข่าวสารตามมาตรา ๗ให้หน่วยงานจัดทำและจัดส่งให้กองกลางสำนักปลัดกรุงเทพมหานคร ภายใน ๓๐วันนับแต่วันที่ระเบียบนี้ใช้บังคับ เพื่อให้กองกลาง สำนักงานปลัดกรุงเทพมหานครดำเนินการจัดส่งไปลงพิมพ์ในราชกิจจานุเบกษาต่อไป (๒) กรณีข้อมูลข่าวสารตามมาตรา ๙ให้หน่วยงานจัดทำพร้อมทั้งจัดสถานที่สำหรับให้ประชาชนได้ศึกษาค้นคว้า ให้แล้วเสร็จภายใน ๔๕วันนับแต่วันที่ระเบียบนี้ใช้บังคับ ข้อ ๒๓ ให้ปลัดกรุงเทพมหานครรักษาการตามระเบียบนี้และให้มีอำนาจออกข้อบังคับประกาศหรือคำสั่งเพื่อปฏิบัติการให้เป็นไปตามระเบียบนี้ ประกาศณ วันที่ ๒๓ กันยายน พ.ศ. ๒๕๔๒ พิจิตต รัตตกุล ผู้ว่าราชการกรุงเทพมหานคร[ดูข้อมูลจากภาพกฎหมาย][รก.๒๕๔๒/พ๙๔ง/๒๔/๑๘ พฤศจิกายน ๒๕๔๒] อาภรณ์/พิมพ์ ๒/๑/๔๕